Index - Tudomány - Kezdődik a Magyar Tudomány Ünnepe
Kezdődik a Magyar Tudomány Ünnepe
Hétfőn kezdődik a Magyar Tudomány Ünnepe
A rendezvénysorozat kiemelt témája idén az élhető Föld, november 30-ig várják programok a látogatókat.
A biológiai evolúció és az emberi fejlődés kapcsolatát elemezték a résztvevők a Genetika és az emberi változékonyság című budapesti konferencián.
A magyar tudomány és gazdaság szereplői egymásra utaltak, ezért szimbolikus, hogy a Magyar
November harmadika a tudomány ünnepének első napja, az MTA ünnepi ülésén kitüntetéseket osztottak.
Közel négyszáz esemény szerepel a Magyar Tudomány Ünnepe hétfőn kezdődő idei programjában, amelyet a Kreativitás és innováció 2009-es európai évéhez csatlakozva Tudomány és innovatív környezet mottóval rendeznek.
A tudományos rendezvénysorozat november 30-ig tart majd, a debreceni és budapesti két fő helyszín mellett Miskolc, Szeged, Veszprém és több más város ad otthont az eseményeknek. Az első hét kiemelt programjai Debrecenben lesznek. A hétfői ünnepélyes megnyitón Nagy András, a torontói Mount Sinai Kórház kutatója Az őssejtek biológiája címmel tart előadást az orvosi kutatások legígéretesebb ágáról.
Az őssejteknek szentelik a hétfő délutáni konferenciát is, amelyen a tudományos eredmények és terápiás remények mellett szó esik majd az őssejtkutatások filozófiai és etikai kérdéseiről. A debreceni rendezvénysorozat második napját a kultúrák találkozásának szentelik, szerdán az alternatív energiatermelési módokkal foglalkoznak, csütörtökön Anyanyelv a tudományban címmel rendeznek konferenciát. A központi debreceni események pénteken Tudomány, innováció, tehetség című konferenciával zárulnak.
A második hét kiemelt eseményein, amelyeknek a Magyar Tudományos Akadémia budapesti székháza ad otthont, a tudomány és a művészetek találkozása kap külön hangsúlyt. Az MTÜ idei eseményei kapcsolódnak a 2009-es tematikus évekhez is. A Haydn-év örvén zenetudományi előadásokat it tartanak, de. Kazinczy Ferenctől Arany Jánoson át Radnóti Miklósig irodalomtudomány és a szépirodalom is szerepel a programokban. A Csillagászat Nemzetközi Éve sem maradhat ki: megrendezik a Csillagászat, fényszennyeződés és élővilág című konferenciát.